Laura Mvula

Laura Mvula (o. s. Douglas,Lester, Paul: Ones to watch in 2013: Laura Mvula, The Guardian 31.12.2012. Viitattu 28.10.2015. s. 23. huhtikuuta 1986Toney, Jason: ”Genius” talent Laura Mvula wows crowds at her New Orleans Jazz Fest debut, axs.com  26.4.2014. Viitattu 28.10.2015.) on brittiläinen soullaulaja ja -lauluntekijä. Birminghamista kotoisin olevan Mvulan esikoisalbumi Sing to the Moon julkaistiin maaliskuussa 2013. Lokakuussa 2015 Mvula antoi loppuunmyydyn konsertin UMOn ja Helsingin kaupunginorkesterin solistina Musiikkitalossa.Mattila, Ilkka: Laura Mvula veti Musiikkitalon täyteen massiivisella taidesoulilla , Helsingin Sanomat 28.10.2015. Viitattu 28.10.2015.

Helsingin Sanomien Ilkka Mattila kutsui Laura Mvulan omintakeista musiikkityyliä ”taidesouliksi”. Paul Lester käytti The Guardian -lehdessä termiä ”gospeldelia”, ilmeisesti sanoista gospel ja psykedelia. Mvula mainitsee musiikillisiksi vaikuttajikseen artistit Jill Scott, Erykah Badu ja Lauryn Hill.Lachno, James: Laura Mvula – New Faces, The Daily Telegraph 29.11.2012. Viitattu 28.10.2015.

 Elämä ja ura 
Mvula varttui Birminghamin Selly Park- ja Kings Heath -lähiöissä kolmilapsisen perheen esikoisena. Hänen äitinsä on kotoisin Karibianmeren Saint Kittsin saarelta ja isä Jamaikalta. Mvula ihaili tyttöyhtye Eternalia ja liittyi vuonna 2005 tätinsä perustamaan Black Voices -nimiseen a cappella -yhtyeeseen.Laura Mvula , PRS for Music Foundation 2015. Viitattu 28.10.2015. Vuonna 2008 Mvula muodosti jazzia ja neo-soulia yhdistävän yhtyeen nimeltä Judyshouse, jossa hän toimi laulusolistina ja laulujen kirjoittajana. Vuonna 2009 Mvulasta tuli Lichfield Community Gospel Choirin johtaja.

Mvula opiskeli Birminghamin konservatoriossa ja säveltämistä Birminghamin yliopistossa.Gadd, George: Laura Mvula to support Jessie Ware on tour , Counteract-magazine.com 26.1.2013. Viitattu 28.10.2015.Cosyns, Poppy:  Brit Awards nominee Laura Mvula: Everything’s gone at 110mph, The Sun, päiväyksetön (2012). Viitattu 28.10.2015. Toimiessaan yläkoulun sijaisopettajana hän alkoi vapaa-aikanaan kirjoittaa lauluja tietokoneella. Hän koosti niistä demotallenteen, josta musiikkituottaja Steve Brown innostui ja ohjasi Laura Mvulan manageri Kwame Kwaten asiakkaaksi.Jones, Alison: Birmingham singer songwriter Laura Mvula singled out to be music's next big star, The Birmingham Post 22.2.2013. 

Mvula solmi levytyssopimuksen Sonyn RCA-levymerkin kanssa ja julkaisi EP-levyn She marraskuussa 2012. Sitä seurasi maaliskuussa 2013 Steve Brownin tuottama esikoisalbumi Sing to the Moon,Alexis Petridis, "Laura Mvula: Sing to the Moon – review", The Guardian, 28.2.2013.Neil McCormick, "Laura Mvula, Sing To the Moon, CD review", The Telegraph, 1.3.2013. joka nousi Britannian albumilistan yhdeksänneksi. Ennen albumia julkaistiin single ”Green Garden”, joka on kunnianosoitus Mvulan kotilähiölle Kings Heathille.

Vuonna 2012 Mvula oli ehdolla BRIT Awards -gaalan kriitikkopalkinnon saajaksi. Seuraavana vuonna hän sijoittui neljänneksi BBC:n Sound of 2013 -äänestyksessä. Lokakuussa 2013 Mvula voitti parhaan naisesiintyjän ja parhaan R&B- ja soulartistin palkinnot MOBO Awards -gaalassa.MOBO Awards Laura Mvula, The Guardian 21.10.2013. Viitattu 28.10.2015.

Helmikuussa 2013 Mvula esiintyi ensi kertaa televisiossa BBC One -kanavan The Graham Norton Show'ssa kappaleella ”Green Garden”.

 Lähteet 
 Viitteet 

 Aiheesta muualla 
Rumba-lehden arvio Mvulan lokakuun 2015 Helsingin-konsertista

Luokka:Brittiläiset jazzlaulajat
Luokka:Vuonna 1986 syntyneet
Luokka:Elävät henkilöt